**LĪGUMS** *Nr.SKUS 822/16*

*par revīzijas pakalpojumu sniegšanu*

Rīgā, 2016. gada 7.decembrī

**VSIA „Paula Stradiņa klīniskā universitātes slimnīca”**, reģistrācijas Nr. 40003457109, kuru saskaņā ar statūtiem pārstāv valdes locekļi Arta Biruma un Elita Buša (turpmāk – Pasūtītājs) no vienas puses,

un

**SIA „** **BDO Audit”**, reģistrācijas Nr. 40103888857, juridiskā adrese: Kaļķu iela 15 - 3B, Rīga, LV-1050, kuru saskaņā ar statūtiem pārstāv valdes locekle Gunta Darkevica (turpmāk – Izpildītājs), no otras puses,

Pasūtītājs un Izpildītājs kopā saukti Līdzēji, katrs atsevišķi – Līdzējs,

*pamatojoties uz Pasūtītāja veiktā iepirkuma “Finanšu revīzijas veikšana un zvērināta revidenta ziņojuma sniegšana par VSIA „Paula Stradiņa klīniskā universitātes slimnīca” 2016.gada un 2017. gada pārskatiem”, ID Nr.PSKUS 2016/218, rezultātiem,*

bez maldības, viltus un spaidiem, noslēdz šādu līgumu:

1. **Līguma priekšmets**
	1. Pasūtītājs uzdod un Izpildītājs apņemas kvalitatīvi un savlaicīgi sniegt revīzijas pakalpojumus par 2016. un 2017.gada finanšu gadu(turpmāk – Pakalpojumi) atbilstoši likuma „Par budžetu un finanšu vadību” 30.panta pirmajā un trešajā daļā, Gada pārskatu un konsolidēto gada pārskatu likumā, kā arī likumā „Par zvērinātiem revidentiem” noteiktajām prasībām un saskaņā ar līguma noteikumiem un tā pielikumiem.
	2. Pakalpojuma ietvaros Izpildītājam jāveic sekojoši uzdevumi:

1.2.1. 2016. gada pārskata finanšu revīzija; zvērināta revidenta ziņojums ar atzinumu un zvērināta revidenta informācija (ziņojums) par atzinumā neietvertiem jautājumiem par Pasūtītāja 2016. gada pārskatu (turpmāk viss kopā – 2016. gada pārskata revīzijas pakalpojums);

1.2.2. 2017. gada pārskata finanšu revīzija; zvērināta revidenta ziņojums ar atzinumu un zvērināta revidenta informācija (ziņojums) par atzinumā neietvertiem jautājumiem par Pasūtītāja 2017. gada pārskatu (turpmāk viss kopā – 2017. gada pārskata revīzijas pakalpojums).

1.4. Papildus līguma 1.2.punktā paredzētajiem pakalpojumiem un par līguma 3.1.punktā noteikto līguma summu Izpildītājs apņemas sniegt Pasūtītājam konsultācijas saistībā ar finanšu uzskaiti, gada pārskata sagatavošanu, kā arī, nepieciešamības gadījumā, konsultēt vispārējos grāmatvedības jautājumos visā līguma darbības laikā.

1.5. Pasūtītājs iegādājas Pakalpojumu tādā apjomā, kāds tam ir nepieciešams un līguma darbības termiņa laikā Pasūtītājam nav pienākums iegādāties Pakalpojumu pilnā apjomā.

1. **Pakalpojuma sniegšanas kārtība**
	1. Izpildītājs sniedz Pasūtītājam Pakalpojumus, kuri norādīti līguma 1.pielikumā.
	2. Izpildītājs iesniedz ziņojumu ar atzinumus un informāciju (ziņojumi par atzinumā neietvertajiem jautājumiem) Pasūtītājam, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami. Ziņojumi Pasūtītājam tiks iesniegti pēc starpposma revīziju veikšanas un ziņojumu ar atzinumiem un informāciju (ziņojumi par atzinumā neietvertiem jautājumiem) - pēc noslēguma revīzijas veikšanas attiecīgajā pārskata gadā.
	3. Izpildītājs iepazīstina Pasūtītāju ar attiecīgā pārskata gada ziņojumu projektu saturu un apspriež to ar Pasūtītāju. Ziņojuma galīgo variantu Izpildītājs iesniedz pēc komentāru saņemšanas par ziņojuma projektu no Pasūtītāja.
	4. Lai sniegtu līguma 1.2. un 2.2.punktā minētos ziņojumu, Izpildītājam ir jāizvērtē, vai:
		1. Pasūtītājs ir veicis precīzus grāmatvedības ierakstus;
		2. Pasūtītājs ir veicis budžeta ieņēmumu, izdevumu, finansēšanas un parādu uzskaiti atbilstoši Ministru kabineta noteiktajai klasifikācijai;
		3. Pasūtītājs ir veicis finanšu līdzekļu izlietojumu atbilstoši apstiprinātajam budžetam un tāmēm;
		4. Pasūtītāja bilance un pārskats par darbības finansiālajiem rezultātiem ir sagatavots saskaņā ar grāmatvedības ierakstiem un atskaitēm;
		5. Izpildītājs ir ieguvis visu informāciju un paskaidrojumus, kuri pēc Izpildītāja revidentu domām ir nepieciešami, lai veiktu revīziju;
		6. Pasūtītāja gada pārskatā iekļautais vadības ziņojums atbilst finanšu pārskatos sniegtajai informācijai.
	5. Ja kāds no līguma 2.4.punktā minētajiem nosacījumiem netiek ievērots, Izpildītājam tas ir jāatspoguļo savā attiecīgā pārskata gada revidentu ziņojumā.
	6. Izpildītājs pēc Pasūtītāja pieprasījuma (rakstveida vai mutvārdu), sniedz skaidrojumus Pasūtītājam vispārējos grāmatvedības, gada pārskata sagatavošanas jautājumos un citos finanšu un vadības jautājumos revīzijas pakalpojuma sniegšanas laikā saskaņā ar līguma 1.5. punktu.
2. **Pakalpojuma apmaksas kārtība**
	1. Par līguma priekšmetā paredzēto Pakalpojumu kvalitatīvu un savlaicīgu izpildi Pasūtītājs maksā Izpildītājam 20 800,00 EUR (divdesmit tūkstoši astoņi simti euro, 00 euro centi), neieskaitot pievienotās vērtības nodokli. Līguma summa par Pakalpojumu veidojas sekojoši:

3.1.1. par 2016. gada pārskata revīzijas pakalpojumu Līguma summas daļa – 10 400,00 EUR (desmit tūkstoši četri simti euro, 00 euro centi) apmērā bez PVN;

3.1.2. par 2017. gada pārskata revīzijas pakalpojumu Līguma summas daļa – 10 400,00 EUR (desmit tūkstoši četri simti euro, 00 euro centi) apmērā bez PVN.

* 1. Pasūtītājs apmaksā Izpildītāja sniegtos 2016. gada pārskata revīzijas pakalpojumus, bet ne vairāk kā noteikts līguma 3.1.1 punktā, šādā kartībā:
		1. pirmais maksājums 50% apmērā no līguma kopējās summas tiek veikts 30 kalendāro dienu laikā no 2016. pārskata gada starpposma revīzijas ziņojuma iesniegšanas Pasūtītājam un Izpildītāja rēķina saņemšanas dienas;
		2. otrais maksājums 50% apmērā no līguma kopējās summas tiek veikts 30 kalendāro dienu laikā no kvalitatīvi sniegta 2016. gada pārskata revīzijas pakalpojumu pieņemšanas – nodošanas akta abpusējas parakstīšanas un Izpildītāja rēķina saņemšanas dienas.
	2. Pasūtītājs apmaksā Izpildītāja sniegtos 2017. gada pārskata revīzijas pakalpojumus, bet ne vairāk kā noteikts līguma 3.1.2.punktā, šādā kartībā:
		1. pirmais maksājums 50% apmērā no līguma kopējās summas tiek veikts 30 kalendāro dienu laikā no 2017. pārskata gada starpposma revīzijas ziņojuma iesniegšanas Pasūtītājam un Izpildītāja rēķina saņemšanas dienas;
		2. otrais maksājums 50% apmērā no līguma kopējās summas tiek veikts 30 kalendāro dienu laikā no kvalitatīvi sniegta 2017. gada pārskata revīzijas pakalpojumu pieņemšanas – nodošanas akta abpusējas parakstīšanas un Izpildītāja rēķina saņemšanas dienas.
	3. Par apmaksas dienu uzskatāma diena, kad Pasūtītājs pārskaitījis naudu uz Izpildītāja izrakstītā rēķinā norādīto bankas kontu, ko apliecina attiecīgais maksājuma uzdevums.
1. **Pakalpojuma izpilde un termiņi**
	1. Izpildītājs apņemas pabeigt 2016. gada pārskata revīzijas pakalpojumu un iesniegt līguma 1.2.1. minēto informāciju par 2016. finanšu gadu, kas beidzas 2016. gada 31. decembrī, ne vēlāk kā līdz 2017. gada 23.aprīlim
	2. Izpildītājs apņemas pabeigt 2017. gada pārskata revīzijas pakalpojumu un iesniegt līguma 1.2.2. minēto informāciju par 2017. finanšu gadu, kas beidzas 2017. gada 31. decembrī, ne vēlāk kā līdz 2018. gada 20.aprīlim
	3. Izpildītājam Pakalpojumu sniegšanas termiņi jāparedz darba grafikā, ko Līdzēji savstarpēji pārrunā un saskaņo sekojoši:

4.3.1. par 2016. pārskata gadu 10 darba dienu laikā pēc līguma noslēgšanas;

4.3.2. par 2017. pārskata gadu saskaņā ar Līdzēju mutvārdu vai rakstisku vienošanos.

* 1. Darba grafikā jāietver trīs galvenie etapi – plānošana, starpposma revīzija un noslēguma revīzija.
	2. Izpildītājs periodiski informē Pasūtītāju par Pakalpojuma izpildes gaitu un paredzēto laiku, kas vēl jāpatērē līdz pilnīgai Pakalpojuma izpildei. Izpildītājs iesniedz Pasūtītājam starpposma revīzijas ziņojumu par 2016.pārskata gadu līdz 2017.gada 22.februārim.
	3. Izpildītājs periodiski informē Pasūtītāju par Pakalpojuma izpildes gaitu un paredzēto laiku, kas vēl jāpatērē līdz pilnīgai Pakalpojuma izpildei. Izpildītājs iesniedz Pasūtītājam starpposma revīzijas ziņojumu par 2017.pārskata gadu līdz 2018.gada 10.februārim.
	4. Gadījumā, ja Izpildītājs neveic vai bez pamatojuma aizkavē līgumā noteikto Pakalpojumu izpildi, vai arī izpilde veikta nepilnīgi vai nekvalitatīvi, Pasūtītājs ir tiesīgs neparakstīt Izpildītāja iesniegto pieņemšanas-nodošanas aktu, rakstveidā Izpildītājam nosūtot pamatotas pretenzijas par Izpildītāja paveikto darbu. Pasūtītājs un Izpildītājs sagatavo divpusēju aktu, kurā uzrāda nepieciešamo darbu apjomu un to izpildes termiņu uzskaitījumu.
	5. 2016. gada pārskata revīzijas pakalpojuma pieņemšana tiek noformēta ar pieņemšanas – nodošanas aktu, ko paraksta abu Līdzēju pārstāvji.
	6. 2017. gada pārskata revīzijas pakalpojuma pieņemšana tiek noformēta ar pieņemšanas – nodošanas aktu, ko paraksta abu Līdzēju pārstāvji.
	7. Gadījumā, ja līgumā noteiktie Pakalpojumi netiek izpildīti Izpildītāja vainas dēļ, Pasūtītājam ir tiesības vienpusēji izbeigt līgumu, nosūtot Izpildītajam attiecīgu aktu par darbu pārtraukšanu un norēķinu kārtību.
1. **Līdzēju tiesības un pienākumi**
	1. Izpildītājs apņemas nodrošināt Pakalpojumu sniegšanu Pasūtītājam, veicot to lietpratīgi, kvalitatīvi, savlaicīgi, efektīvi, patstāvīgi, pilnā apjomā un ar pienācīgu rūpību.
	2. Saskaņā ar līguma 1.2.1. punktu Pasūtītāja pienākums ir sagatavot finanšu pārskatu par gadu, kas noslēdzas 2016. gada 31.decembrī. Savukārt saskaņā ar līguma 1.2.2. punktu Pasūtītāja pienākums ir sagatavot finanšu pārskatu par gadu, kas noslēdzas 2017.gada 31. decembrī. Pasūtītājs ir atbildīgs par finanšu pārskatā sniegtās informācijas patiesu atspoguļošanu saskaņā ar Gada pārskatu un konsolidēto gada pārskatu likumu, kā arī par pareizu grāmatvedības ierakstu veikšanu un iekšējās kontroles nodrošināšanu, atbilstošās grāmatvedības politikas izvēli un īstenošanu un aktīvu aizsardzību. Pasūtītājs nodrošina, lai Pakalpojuma sniegšanas gaitā Izpildītāja revidentiem būtu pieejami visi Pasūtītāja grāmatvedības ieraksti un citi reģistri, kā arī ar tiem saistītā informācija.
	3. Izpildītājs veic revīziju saskaņā ar Starptautiskajiem revīzijas standartiem, kuri nosaka, ka revidentam ir jāplāno un jāveic revīzija tā, lai gūtu ticamu apstiprinājumu tam, ka finanšu pārskatos nav būtisku kļūdu.
	4. Izpildītājs līguma izpildes gaitā sniedz novērtējumu, kas balstīts uz Pasūtītāja sniegto informāciju vai arī citiem Izpildītāja tiesiski pieejamiem informācijas avotiem.
	5. Gadījumā, ja Pasūtītājs vai tā struktūrvienības tiek reorganizētas vai likvidētas, vai arī to darbība būtiski paplašinās vai samazinās, nepieciešamās izmaiņas līgumā minētajos revīzijas darba grafikos, tiks abpusēji saskaņotas. Ja izmaiņu rezultātā būs nepieciešamas izmaiņas darba grafikā, Līdzēji sagatavos rakstiskas līguma izmaiņas.
	6. Pasūtītājs apņemas līgumā noteiktajā kārtībā un apjomā samaksāt Izpildītājam par sniegtajiem Pakalpojumiem.
	7. Pasūtītājs apņemas sadarboties ar Izpildītāju visā līguma darbības laikā, tajā skaitā, nodrošināt Izpildītāju ar visiem nepieciešamajiem dokumentiem un informāciju, kas ir nepieciešama Pakalpojumu sniegšanai.
	8. Izpildītājs Pakalpojuma sniegšanā iesaista tos zvērinātos revidentus, kurus norādījis savā piedāvājumā. Izpildītājs ir tiesīgs Pakalpojuma izpildē piesaistītos zvērinātos revidentus aizstāt ar citiem iepirkuma nolikuma prasībām atbilstošiem zvērinātiem revidentiem un Pakalpojuma izpildē piesaistīt papildus iepirkuma nolikuma prasībām atbilstošu zvērinātus revidentus, to iepriekš rakstveidā saskaņojot ar Pasūtītāju.
2. **Līguma spēkā stāšanās, grozīšana un izbeigšana**
	1. Līgums stājas spēkā ar dienu, kad tas ir parakstīts gan no Pasūtītāja, gan no Izpildītāja puses un ir spēkā līdz līdzēju saistību pilnīgai izpildei, bet ne ilgāk kā 24 (divdesmit četrus) mēnešus no līguma spēkā stāšanās dienas. Izpildītājs veic Pakalpojumu, līdz ir pagājuši 24 (divdesmit četri) mēneši no līguma spēkā stāšanās dienas vai līdz brīdim, kamēr Pasūtītājs, saskaņā ar līgumu, ir izlietojis līguma 3.1.punktā norādīto kopējo līgumcenu (atkarībā no tā, kurš no nosacījumiem iestājas pirmais).
	2. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
	3. Visi līguma grozījumi un papildinājumi ir spēkā, ja tie ir sastādīti rakstiski un tos parakstījuši Līdzēju pilnvarotie pārstāvji. Tie pievienojami līgumam kā pielikumi un kļūst par līguma neatņemamām sastāvdaļām.
	4. Visai sarakstei, saskaņojumiem, dokumentācijai un citai informācijai, ar kuru apmainās Līdzēji un kura ir attiecināma uz līgumu, ir jābūt latviešu valodā, noformētai rakstveidā, un tai ir jābūt iesniegtai otram Līdzējam personiski pret parakstu vai nosūtītai ierakstītā vēstulē uz līgumā norādīto adresi vai attiecīgā Līdzēja juridisko adresi.
	5. Ja kāds no līguma noteikumiem zaudē juridisko spēku, tas neietekmē pārējos noteikumus.
	6. Līgumā neatrunātajos jautājumos līdzēji vadās no Latvijas Republikas spēkā esošajiem normatīvajiem aktiem.
	7. Strīdi, kas līdzējiem rodas izpildot līgumu, tiek risināti pārrunu ceļā. Ja līdzēji vienošanos nevar panākt 30 dienu laikā, tad jebkurš strīds, nesaskaņa vai prasība, kas saistīti ar līgumu, tā izbeigšanu, grozīšanu vai spēkā esamību, tiek risināts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
	8. Līgums var tikt izbeigts pirms līguma darbības termiņa beigām, Līdzējiem savstarpēji rakstveidā par to vienojoties.
	9. Pasūtītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi 30 (trīsdesmit) kalendārās dienas iepriekš, ja iestājies vismaz viens no šādiem gadījumiem:
		1. Izpildītājs līguma noslēgšanas vai līguma izpildes laikā sniedzis nepatiesas vai nepilnīgas ziņas vai apliecinājumus;
		2. iestājušies apstākļi, kas apgrūtina vai padara neiespējamu Izpildītāja šajā Līgumā noteikto saistību izpildi;
		3. notikusi Izpildītāja likvidācija;
		4. pret Izpildītāju uzsākta maksātnespējas procedūra;
		5. Pasūtītājam zudusi nepieciešamība pēc Pakalpojuma;
		6. Pasūtītāja kapitāla daļu turētājs (dalībnieks), saskaņā ar Publiskas personas kapitāla daļu un kapitālsabiedrību pārvaldības likuma 66. panta pirmās daļas 5. un 8. punktu, neievēl Izpildītāju par Pasūtītāja revidentu un/vai nenosaka Izpildītajam revidenta atlīdzības apmēru 3.1.2. punktā noteiktajā apmērā.
	10. Par vienpusēju atkāpšanos no līguma Pasūtītājs līguma 6.9. punktā noteiktajā termiņā nosūta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	11. Izpildītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja ir iestājies vismaz viens no šādiem gadījumiem:
		1. Pasūtītājs vismaz 30 (trīsdesmit) kalendārās dienas nepamatoti kavē līguma 3.2. un 3.3.punktā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta vai ir apturēta tā saimnieciskā darbība.
	12. Šī līguma pirmstermiņa izbeigšanas gadījumā, Pasūtītājs veic norēķinu un samaksā Izpildītājam par faktiski sniegto Pakalpojumu saskaņā ar Izpildītāja izsniegtu rēķinu. Daļēji sniegtā Pakalpojuma pieņemšana tiek noformēta ar pieņemšanas – nodošanas aktu, ko paraksta abu Līdzēju pārstāvji.
3. **Konfidencialitāte**
	1. Līdzēji apņemas ievērot pilnīgu konfidencialitāti attiecībā uz visiem jautājumiem, kas saistīti ar līgumu, un bez abpusējas vienošanās nenodot jebkādus dokumentus vai informāciju trešajām personām.
	2. Līguma nosacījumi neaizliedz Izpildītājam sniegt informāciju tā profesionāliem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un Izpildītājs par minētajām personām iesniegs informāciju Pasūtītājam (likuma „Par zvērinātiem revidentiem” 28.panta trešā daļa) un uzņemsies līdzīgus konfidencialitātes nosacījumus, kā noteikts šajā līgumā.
	3. Līguma 7.1. un 7.2.punktā ietvertie pienākumi un ierobežojumi neattiecas uz informāciju:
		1. kura ir vai kļūst publiski pieejama, nepārkāpjot šī punkta nosacījumus;
		2. kura ir vai kļūst zināma no citiem avotiem, kuriem nav noteikti informācijas izpaušanas ierobežojumi;
		3. kuras izpaušana nepieciešama tiesisku vai profesionālu pienākumu ietvaros vai pēc varas iestāžu pieprasījuma Latvijas Republikas normatīvajos aktos noteiktajos gadījumos.
4. **Nepārvarama vara**
	1. Līdzēji tiek atbrīvoti no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Līdzēju kontroles un atbildības - dabas katastrofas, ūdens plūdi, ugunsgrēks, zemestrīce un citas stihiskas nelaimes, karš un karadarbība, streiki, tiesas pieņemtie lēmumi, masu nekārtības, banku bankroti, avārijas, kā arī likumdevēja, valsts pārvaldes un pašvaldību institūciju pieņemtie normatīvie akti un norādījumi un citi apstākļi, kas neiekļaujas Līdzēju iespējamās kontroles robežās.
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Līdzējs, kas nokļuvis nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otrs Līdzējs un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Līdzēji apliecina, vai nepārvaramas varas apstākļi traucē vai padara līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Līdzējiapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Līdzējiem ir tiesības atteikties no līguma izpildes. Līguma izbeigšanas gadījumā katram Līdzējamir jāatdod otram tas, ko tas izpildījis vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviens no Līdzējiem atbildību nenes, ja Līdzējs ir informējis otru Līdzēju atbilstoši līguma 8.3.punktam.
5. **Līdzēju atbildība**
	1. Par līguma 3.2. un 3.3. punktā noteikto Līguma summas vai tās daļas samaksas termiņa nokavējumu Pasūtītājs maksā Izpildītājam līgumsodu. To aprēķina kā 0,1% no termiņā nesamaksātās Līguma summas daļas par katru nokavēto dienu.
	2. Par līgumā noteikto saistību izpildes termiņa nokavējumu Izpildītājs maksā Pasūtītājam līgumsodu. To aprēķina kā 0,1% no Līguma summas par katru nokavēto dienu. . Gadījumā, ja šajā punktā minētais līguma izpildes termiņa nokavējums ir ilgāks par 30 kalendārām dienām, tad Pasūtītājam ir tiesības vienpusēji izbeigt līgumu.
	3. Gadījumā, ja Izpildītājs vēlas vienpusēji izbeigt līgumu, tam ir pienākums rakstveidā par to paziņot Pasūtītājam ne vēlāk kā 30 (trīsdesmit) kalendārās dienas iepriekš, kā arī samaksāt līgumsodu 10% apmērā no Līguma summas.
	4. Ja Pasūtītājs ir aprēķinājis līguma 9.2. un 9.3. punktā noteikto līgumsodu, apmaksājot Izpildītāja iesniegto rēķinu, Pasūtītājam ir tiesības veikt līgumsoda ieturējumu.
	5. Līgumsoda samaksa neatbrīvo Līdzējus no līguma izpildes un Līdzēji var prasīt kā līgumsoda, tā arī līguma noteikumu izpildīšanu.
	6. Līgumā noteiktā līgumsoda apmaksa tiek veikta 30 kalendāro dienu laikā pēc attiecīgā Līdzēja rēķina par līgumsoda samaksu saņemšanas. Ja Izpildītājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Izpildītājam veicamajām apmaksām.
6. **Citi noteikumi**
	1. Pasūtītāja pilnvarotā persona līguma izpildē, tajā skaitā tā tiek pilnvarota parakstīt pieņemšanas-nodošanas aktus: Elita Buša, 67069602, e-pasts: elita.busa@stradini.lv; Arta Biruma, e-pasts: arta.biruma@stradini.lv.
	2. Izpildītāja pilnvarotā persona līguma izpildē, tajā skaitā tā tiek pilnvarota parakstīt pieņemšanas-nodošanas aktus: Jekaterīna Grinčuka, e-pasts: jekaterina.grincuka@bdo.lv, telefons: 67222237.
	3. Ja kāds no Līdzējiem tiek reorganizēts, likvidēts utt., līgums paliek spēkā un tā noteikumi ir saistoši Līdzēju saistību un tiesību pārņēmējam.
	4. Līdzēji nav tiesīgi pilnīgi vai daļēji nodot līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
	5. Ja kāds no līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	6. Ja kādam no Līdzējiem tiek mainīts juridiskais statuss vai kādi šajā līgumā minētie Līdzēju vai Līdzēju pārstāvju rekvizīti, tālruņa, faksa numuri, adreses, u.c. vai Līdzēju pārstāvji, tad tā nekavējoties rakstiski paziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par otru Līdzēju.
	7. Līgums sagatavots uz 7 (septiņām) lapām ar pielikumiem uz 5 (piecām) lapām, 2 (divos) eksemplāros latviešu valodā, abiem eksemplāriem ir vienāds juridiskais spēks, viens Līguma eksemplārs tiek nodots Piegādātājam, bet otrs – Pasūtītājam.
		1. 1.pielikums – Tehniskā specifikācija un tehniskais piedāvājums;
		2. 2.pielikums – Finanšu piedāvājums
7. **PUšu PARAKSTI UN REKVIZĪTI**

|  |  |
| --- | --- |
| **Pasūtītājs:** | **Izpildītājs:** |
| **VSIA „Paula Stradiņa klīniskā universitātes slimnīca”**Reģ. Nr.40003457109 Pilsoņu iela 13, Rīga, LV-1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_A.Biruma\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša | **SIA „** **BDO Audit”**Reģ.Nr. 40103888857Kaļķu iela 15-3, Rīga, LV - 1050Banka: AS SwedbankKods: LV79HABA0551039918557Konta Nr.: LV79HABA0551039918557\_\_\_\_\_\_\_\_\_\_\_\_\_\_\_\_\_\_\_\_ G.Darkevica |

Līguma Nr.\_\_\_\_\_\_\_\_\_\_\_\_\_

1.pielikums

**Tehniskā specifikācija un tehniskais piedāvājums**

Finanšu revīzijas veikšana un zvērināta revidenta ziņojuma sniegšana par VSIA „Paula Stradiņa klīniskā universitātes slimnīca” 2016.gada un 2017. gada pārskatiem

(identifikācijas Nr. PSKUS 2016/218)

1. ***Darba uzdevuma priekšmets:***
	1. Veikt finanšu revīziju VSIA „Paula Stradiņa klīniskā universitātes slimnīca” 2016. gada un 2017. gada pārskatiem, atbilstoši Starptautiskajiem Finanšu pārskatu standartiem, ievērojot Latvijas Republikas normatīvos aktus, noslēgto līgumu un labākās prakses piemērus.
	2. Revīzijas pakalpojumu gala rezultāts ir pasūtītāja 2016. un 2017. gada pārskata revīzija; zvērināta revidenta ziņojums ar atzinumu un zvērināta revidenta informācija (ziņojums) par atzinumā neietvertiem jautājumiem par Pasūtītāja 2016. gada un 2017. gada pārskatiem.
	3. Revidents apņemas sniegt konsultācijas Pasūtītājam saistībā ar finanšu uzskaiti, gada pārskata sagatavošanu, kā arī, nepieciešamības gadījumā, konsultēt vispārējos grāmatvedības jautājumos.
	4. Revidenta profesionālajos pienākumos ietilpst ziņot kapitālsabiedrības vadībai, gadījumā, ja Pārskatā ietvertie finanšu pārskati neatbilst Latvijas Republikas grāmatvedības uzskaiti regulējošajiem normatīviem aktiem, izņemot gadījumus, ja atkāpes no normatīvo aktu normām ir attaisnojamas ar turpmāk uzskaitītajiem kritērijiem:
		1. vai atkāpe ir nepieciešama, lai Pārskats sniegtu skaidru un patiesu priekšstatu par kapiltālsabiedrības līdzekļiem, saistībām un finansiālo stāvokli pārskata gada beigās;
		2. vai atbilstoši paskaidrojumi, kas izskaidro un attaisno atkāpi, ir iekļauti Pārskatā.
	5. Revidenta ziņojuma sagatavošanas laikā revidents izvērtē sekojošus faktorus:
		1. vai kapitālsabiedrībā ir atbilstoša grāmatvedības uzskaites organizācija;
		2. vai Pārskats atbilst grāmatvedības uzskaites datiem;
		3. vai ir iegūta visa revīzijas veikšanai nepieciešamā informācija, un vai šī informācija atbilstoši atspoguļota Pārskatā.
2. ***Darba plānošana un organizēšana***

*Īss pretendenta raksturojums*

BDO ir 5 lielākais vispasaules mēroga revīzijas, grāmatvedības un finanšu pakalpojumu uzņēmumu tīkls.

BDO Latvia saistītā sabiedrība SIA BDO AUDIT, sniedz revīzijas pakalpojumus, balstoties uz BDO audita metodoloģiju.

SIA BDO AUDIT sniedzis revīzijas pakalpojumus pašvaldībām, valsts iestādēm (tai skaitā Izglītības uz Zinātnes ministrijai), uzņēmumiem, kas darbojas ražošanas nozarē, tirdzniecības nozarē, finanšu nozarē, ES projektu pārbaudes, mērķa pārbaudes, u.c.

Mūsu komandā ir profesionāli darbinieki ar dažādām prasmēm un plašām zināšanām, kas lieliski orientējas gan spēkā esošajos normatīvajos aktos, gan likumdošanas jaunumos.

Mūsu darbinieku izglītība un uzkrātā praktiskā pieredze sniedz iespēju nodrošināt klientam ātru un kvalificētu atbalstu jebkuras sarežģītības problēmas risināšanā.

*Revīzijas procesa organizācija*

Revīzijas pakalpojumi tiks sniegti atbilstoši likumam “Par zvērinātiem revidentiem”, Starptautiskajiem Finanšu pārskatu standartiem, ievērojot Latvijas Republikas normatīvos aktus, noslēgto līgumu un labākās prakses piemērus, Komerclikumam, Profesionālās ētikas kodeksa normām, ievērojot Latvijā atzīto starptautisko revīzijas standartu prasības.

SIA BDO AUDIT balstās uz BDO tīkla audita metodoloģiju, kas izstrādātā pamatojoties uz SRS un labākajiem prakses standartiem. Revīzijas procedūru noteikšanai un izpildei tiks izmantota BDO tīkla audita programma - APT (Audit Process Tool).

BDO AUDIT revīzijas pieeja balstās uz piecām galvenajām revīzijas darba fāzēm, kuras ir:

* darba apjoma noteikšana, riska identificēšana un novērtēšana;
* revīzijas rīcības plāna izstrāde;
* revīzijas pierādījumu iegūšana;
* rezultātu apkopošana;
* atzinuma formulēšana un ziņojuma sagatavošana.

*Darba apjoma noteikšana, riska identificēšana un novērtēšana* ietver šādas procedūras: detalizētas izpratnes gūšana par revidējamajiem objektiem un darbības cikliem; izpratnes iegūšana par revidējamo objektu iekšējas kontroles sistēmu, kā arī to analīze; potenciālo risku identificēšana un izvērtēšana; krāpniecisko risku faktoru noteikšana; būtiskuma noteikšana; būtisko finanšu pārskatu jomu un apgalvojumu identificēšana.

*Revīzijas rīcības plāna izstrāde* ietver šādas procedūras: pārbaudes procedūru izstrāde/revīzijas programmas; izlases metodes noteikšana; revīzijas plāna apstiprināšana.

*Revīzijas pierādījumu iegūšana –* detalizētas pārbaudes, kuru rezultātā tiks iegūti pietiekami pierādījumi atzinuma sniegšanai. Tiks veikta analīze, vai atklātās kļūdas un iekšējās kontroles trūkumi norāda uz krāpšanas risku.

**Revidents īpašu uzmanību pievērsīs jautājumiem, vai:**

1. kapitālsabiedrībā ir atbilstoša grāmatvedības uzskaites organizācija;
2. Pārskats atbilst grāmatvedības uzskaites datiem;
3. ir iegūta visa revīzijas veikšanai nepieciešamā informācija, un vai šī informācija atbilstoši atspoguļota Pārskatā.

*Rezultātu apkopošana* –tiks noskaidroti kļūdu rašanas cēloņi un tiks veikta apstākļu analīze; tiks izteikti ieteikumi kļūdu labošanai. Tiks veikta analīze, vai atklātās kļūdas un iekšējās kontroles trūkumi norāda uz krāpšanas risku.

*Atzinuma formulēšana un ziņojuma -* Revīzijas pakalpojumu gala rezultāts ir pasūtītāja 2016. un 2017. gada pārskata revīzija; zvērināta revidenta ziņojums ar atzinumu un zvērināta revidenta informācija (ziņojums) par atzinumā neietvertiem jautājumiem par Pasūtītāja 2016. gada un 2017. gada pārskatiem.

Revidenta ziņos kapitālsabiedrības vadībai, gadījumā, ja Pārskatā ietvertie finanšu pārskati neatbildīs Latvijas Republikas grāmatvedības uzskaiti regulējošajiem normatīviem aktiem, izņemot gadījumus, ja atkāpes no normatīvo aktu normām ir attaisnojamas ar turpmāk uzskaitītajiem kritērijiem:

1. atkāpe ir nepieciešama, lai Pārskats sniegtu skaidru un patiesu priekšstatu par kapiltālsabiedrības līdzekļiem, saistībām un finansiālo stāvokli pārskata gada beigās;
2. pārskatā ir iekļauti atbilstoši paskaidrojumi, kas izskaidro un attaisno atkāpi.

Revidents sniegs atzinumu par to, vai kapitālsabiedrības 2016. gada un 2017. gada finanšu pārskati visos būtiskos aspektos sniedz skaidru un patiesu priekšstatu par kapitālsabiedrības finansiālo stāvokli 2016.gada 31. decembrī un 2017.gada 31. decembrī un ir sagatavots atbilstoši Starptautiskajiem Finanšu pārskatu standartiem, ievērojot Latvijas Republikas normatīvos aktus.

Zvērināta revidenta ziņojums ar atzinumu un informācija (ziņojums) par atzinumā neietvertajiem jautājumiem, kā arī starpposma revīzijas darba rezultāts tiks iesniegts papīra un elektroniskā formā. Ziņojumi netiks publiskoti bez saskaņošanas ar pasūtītāju. Pēc pasūtītāja pieprasījuma revīzijas darba rezultāti tiks prezentēti pasūtītājam.

Zvērināta revidenta ziņojumā vadībai revidents rakstiski ziņos kapitālsabiedrības vadībai par jebkurām būtiskām nepilnībām saimnieciskajā darbībā vai iekšējā finanšu kontroles sistēmā, kas tiks atklātas revīzijas gaitā un kurām pēc revidenta ieskatiem būtu jāpievērš vadības uzmanība. Šie trūkumi tiks aprakstīti ziņojumā vadībai. Ziņojums vadībai tiks strukturēts sekojoši (par katru novēroto trūkumu): novērojums, risks, ieteikums, vadības viedoklis.

Ziņojums vadībai tiks sniegts kapitālsabiedrības vadībai.

Revidents apņemas izskatīt visus kapitālsabiedrības un kapitāla daļu turētāja pārstāvja iebildumus ar atbilstošu rūpību un visīsākajā laikā sniegt savus paskaidrojumus. Ja revidenta pakalpojumu kvalitāte neapmierinās kapitālsabiedrību vai kapitāla daļu turētāja pārstāvi, revidentam veiks visu iespējamo, lai to uzlabotu.

Revīzija tiks veikta pasūtītāja telpās, kā arī attālināti. Revidents iesniegs pasūtītājam revīzijas veikšanai nepieciešamās informācijas sarakstu, norādot informācijas iesniegšanas terminus.

Tiks nodrošināta konsultāciju (tajā skaitā nodokļu konsultāciju) sniegšana VSIA „Paula Stradiņa klīniskā universitātes slimnīca” grāmatvežiem gada pārskata sagatavošanas jautājumos, vispārējos grāmatvedības jautājumos līguma darbības laikā.

Konsultāciju sniegšanas laiks un saturs tiks iepriekš saskaņots ar kapitālsabiedrības vadību.

1. ***Darbu veikšanas termiņi***

Lai pasūtītājs ievērotu normatīvajos aktos noteiktos pārskatu iesniegšanas termiņus, revidents revīzijas ziņojumu ar atzinumu un revidenta informāciju (ziņojumu) vadībai par atzinumā neietvertiem jautājumiem, iesniegšanu u.c. revīzijas pakalpojumu veikšanu nodrošinās šādos termiņos:

|  |  |  |  |
| --- | --- | --- | --- |
| Nr. | Pakalpojuma apraksts | Plānotais pakalpojuma sniegšanas termiņš \* 2016. gada finanšu pārskata revīzijai | Plānotais pakalpojuma sniegšanas termiņš \* 2017. gada finanšu pārskata revīzijai |
| 1. | Revīzijas plānošana | 2016.gada decembris – 2017.gada janvāris | 2017.gada septembris |
| 2. | Starpposma revīzija | 2017.gada janvāris - februāris | 2017.gada oktobris-decembris |
| 3. | Zvērināta revidenta ziņojums valdei par starpposma revīzijas rezultātiem | Līdz 2017.gada 15. februārim | Līdz 2018.gada 10. februārim |
| 4. | Revīzija | 2017.marts-aprīlis | 2018.marts-aprīlis |
| 5. | Piedalīšanās medikamentu, pārtikas krājumu, pamatlīdzekļu u.c. noliktavu inventarizācijās | Inventarizācijas veikšanas laikā | Inventarizācijas veikšanas laikā |
| 6. | Zvērināta revidenta ziņojuma par VSIA "Paula Stradiņa klīniskās universitātes slimnīca" gada pārskatu | Līdz 2017.gada 20. aprīlim | Līdz 2018.gada 20. aprīlim |
| 7. | Zvērināta revidenta ziņojums valdei | Līdz 2017.gada 20. aprīlim | Līdz 2018.gada 20. aprīlim |
| \*plānotie termiņi var tikt precizēti pusēm savstarpēji vienojoties |

Nozīmīgu izmaiņu gadījumos – pasūtītāja struktūrvienību vai to darbības paplašināšanās/samazināšanās rezultātā, vai attiecīgās likumdošanas, kura reglamentē pārskatu sagatavošanu un iesniegšanas termiņus, grozījumu rezultātā, u.c. pamatotos gadījumos, var tikt ieviestas izmaiņas revīzijas darba grafikā, termiņos, kuri savstarpēji saskaņojami.

Līguma Nr.\_\_\_\_\_\_\_\_\_\_\_\_\_\_\_\_\_\_

2.pielikums

**Finanšu piedāvājums**

Finanšu revīzijas veikšana un zvērināta revidenta ziņojuma sniegšana par VSIA „Paula Stradiņa klīniskā universitātes slimnīca” 2016.gada un 2017. gada pārskatiem

 (identifikācijas Nr. PSKUS 2016/218)

|  |  |
| --- | --- |
| **Pakalpojums** | **Piedāvātā cena EUR (bez PVN)** |
| 2016.gada finanšu pārskata revīzija un zvērināta revidenta pakalpojums | **10 400,00** |
| 2017.gada finanšu pārskata revīzija un zvērināta revidenta pakalpojums | **10 400,00** |
| **Kopēja summa EUR bez PVN:** | **20 800,00** |
| **PVN 21%:** | **4 368,00** |
| **Kopējā summa EUR ar PVN:** | **25 168,00** |

*Apstiprinām, ka finanšu piedāvājuma cenā ir iekļautas visas izmaksas, kas saistītas ar attiecīgā pakalpojuma līguma pilnīgu un kvalitatīvu izpildi, tajā skaitā izmaksas, kas saistītas ar speciālistu darba apmaksu, pakalpojuma izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām*.